cyanic-selkie/wikianc huggingface dataset:
Elon Musk
Aktiwiteite as entrepreneur
In 1995 het Musk sy doktorale studies in die fisika van energie aan Stanford Universiteit gestaak om die medestigter van die maatskappy Zip2 te word. Die maatskappy het publikasiesagteware aanlyn vir nuusorganisasies voorsien. In 1999 het Compaq se AltaVista-afdeling Zip2 vir VS$ 341 miljoen in kontant en effekte gekoop. Elon en sy broer Kimbal het ongeveer 12 persent aandele in Zip2 besit op daardie tydstip.
In Maart 1999 word Musk die medestigter van X.com, 'n aanlyn-bankbetaaldiens. X.com staak sy bankdiens, maar die maatskappy se PayPal aanlyn-betaaldiens wat in Maart 2000 bekom is as deel van sy aankoop van Confinity, was uiters suksesvol. In Februarie 2001, het X.com sy naam verander na PayPal. In Oktober 2002 is PayPal deur eBay bekom vir VS$ 1,5 triljoen in effekte. Voor die maatskappy verkoop is, het Musk 11,7% van PayPal besit.
In Junie 2002 stig Musk sy derde maatskappy, Space Exploration Technologies (SpaceX), waarvan hy tans die hoof- uitvoerende beampte en hoof- tegnologiebeampte is. SpaceX ontwikkel en vervaardig ruimtelanseringvuurpyle, met die klem op lae koste en hoë betroubaarheid. Die maatskappy se eerste twee lanseertuie is die Falcon 1 en Falcon 9 vuurpyle.
Musk se persoonlike rykdom word in Augustus 2018 op ongeveer VS$ 20,2 miljard deur Forbes geskat.
Ruimtegebaseerde aktiwiteite
Musk is 'n lid van die raad van direkteure van die Planetary Society en die raad van trustees van die X-Prize Foundation.
Belangstellings
Musk besit 'n McLaren F1 sportmotor en 'n Tsjeggies-vervaardigde Aero L-39 opleidingsvliegtuig.
Golf (fisika)
'n Golf is 'n versteuring wat voortgeplant word deur middel van pulse. Behalwe vir elektromagnetiese straling, en moontlik gravitasionele straling, wat deur 'n vakuum kan beweeg, bestaan golwe in 'n medium waardeur dit kan beweeg en energie kan oordra sonder dat enige van die deeltjies van die medium permanent verplaas word; d.w.s. daar is geen massaverplasing nie. Enige spesifieke punt ossilleer om 'n vaste punt.
Golwe se amplitudes het kruine/spitse en trôe/dale wat óf letterlik óf in 'n grafiek van die wisseling kan voorkom.
Soorte golwe
Twee soorte golwe wat onderskei kan word, is transversale golwe en longitudinale golwe. Transversale golwe is golwe waarin die kruine en trôe loodreg is op die rigting waarin die golf voortbeweeg, soos bv. elektromagnetiese golwe of 'n watergolf. Longitudinale golwe is golwe waarin die kruine en trôe parallel aan die rigting van voortplanting is, soos klank golwe.
Reëlmatig-herhalende beweging
Reëlmatig-herhalende beweging, of harmoniese beweging, is 'n soort beweging by golwe waar die bron van 'n golf die golf se beweging met reëlmatige tydintervalle herhaal. Die presiese omskrywing van reëlmatig-herhalende beweging is redelik ingewikkeld. Voorbeelde van reëlmatig-herhalende beweging is 'n swaaiende pendulum, 'n vibrerende stemvurk en 'n vibrerende vioolsnaar.
Ajahuaska
Ajahuaska (ook bekend as ayahuasca) verwys na enige van die verskillende psigoaktiewe afkooksels van die rankplant Banisteriopsis caapi wat gewoonlik met die blare van dimetieltriptamienhoudende spesies of met struike van die genus Psychotria berei word. Die brousel is in die 1950's die eerste keer deur die Harvard-etnobotanis Richard Evans Schultes akademies beskryf. Hy het opgemerk dit word deur die inheemse volke van die Amasonereënwoud in Colombia onder 'n verskeidenheid name vir divinatoriese en geneeskundige doeleindes gebruik.
Bereiding
Dele van B. caapi word geweek en dan saam met blare van verskeie ander plante, insluitende Psychotria viridis of Diplopterys cabrerana, gekook. Die uiteindelike brousel bevat die kragtige hallusinogeniese alkaloïed N,N-dimetielltriptamien (DMT) en monoamienoksidase-inhiberende harmala-alkaloïede, wat nodig is om die DMT oraal aktief te maak.
Brousels kan ook van plante sonder DMT gemaak word; Psychotria viridis word dan vervang deur plante soos Justicia pectoralis, Brugmansia of seremoniële tabak, ook bekend as mapacho, of soms geheel weggelaat sonder enige plaasvervanger.
Gebruik
Ajahuaska word grotendeels as 'n godsdienstige sakrament gebruik. Volgelinge van die Brasiliaanse geloof Santo Daime maak openlik gebruik daarvan.
Bibron se erdslang
Bibron se erdslang het 'n donker, geskubde vel wat van nut is by die slang se ondergrondse habitat. Die oorvleulende skubbe is fyn, glad en glansend en dek die hele liggaam. Die stomp kop bevat die slang se oë - twee donker klein kolletjies of vlekkies - en 'n halfmaanvormige mond, met 'n tandlose onderkaak, aan die onderkant. Die kort, stomp stert eindig in 'n kort sekel, 'n eienskap wat ook by ander erdslange voorkom.
Dié erdslang kom meestal in die hoëvelde en kusgrasvelde van die oostelike dele van Suider-Afrika voor.
Halssnoermoord
Halssnoermoorde (Engels: necklacing) was veral in die 1980's tydens die onluste in Suid-Afrika se gesegregeerde swart woonbuurte 'n metode van teregstelling van meelopers, politieke opponente of mense wat as polisie-informante verdink was. Die moorde, waarvan selfs kinders slagoffers geword het, is deur militante swart anti-apartheidvegters, kriminele bendes en gewelddadige aanhangers van mededingende radikale groeperings gepleeg. Alhoewel die ANC die moorde skerp veroordeel het, het sekere politieke figure soos Winnie Mandela die praktyk wel goedgekeur.
Bibron se erdslang
Die slang se dieet bestaan uit insekte, veral termiet- en mierlarwes. Hy jag hoofsaaklik ondergronds en word slegs bo-gronds waargeneem na swaar reëns.
Halssnoermoord
Die betrokke "meeloper" se hande is gewoonlik met draad agter sy rug vasgemaak. Dan is die beoordeelde gedwing om diesel (somtyds petrol) te drink. 'n Motorband is om hom/haar geplaas en hy/sy word verder natgegooi met brandstof. Dan is hy/sy lewendig aan die brand gesteek, gewoonlik ten aanskoue van familielede om sodoende as afskrikmiddel te dien. Sodra die buiteband begin het om te brand was dit onmoontlik om die band te verwyder. Met dié pynlike moord kon die slagoffer nog 20 minute leef terwyl daar niks vir hom/haar gedoen kon word nie.
Njassaland
Njassaland (Engels: Nyasaland, amptelik Njassaland Protektoraat, Engels: Nyasaland Protectorate) was 'n Britse protektoraat, wat tussen 1907 en 1953 en van 1963 tot 1964 op die gebied van die huidige Republiek Malawi bestaan het. Vanaf 1953 tot 1963 het Njassaland met Noord- en Suid-Rhodesië die Sentraal-Afrikaanse Federasie gevorm.
Halssnoermoord
Hierdie wreedaardige metode kan geïnterpreteer word as 'n teken van haat en veragting vir die slagoffer en is deur die Afrikaanse intellektueel Dan Roodt aan tradisionele swart rituele moorde gelykgestel. Die Suid-Afrikaanse Waarheids- en Versoeningskommissie (WVK) het dit in sy ondersoek baie duidelik gestel dat sowel die ANC asook die swart massaorganisasie UDF aan menseregskendings soos halssnoermoorde skuldig was; in sy stryd teen die Apartheidbewind het die ANC dus bewustelik ook die Geneefse Konvensie geminag waarop hy hom dikwels beroep het.
Faith Like Potatoes
Faith Like Potatoes is 'n Suid-Afrikaanse rolprent wat op 27 Oktober 2006 vrygestel is. Die rolprent is gebaseer op 'n boek met dieselfde naam wat Angus Buchan in 1988 uitgegee het. Die regisseur was Regardt van den Bergh. Dit het ongeveer R3 580 335 by die loket verdien.
Storie
Die rolprent is 'n ware verhaal gebaseer op die lewe van Angus Buchan, 'n Zambiese boer van Skotse afkoms, wat sy plaas te midde van politieke onrus verlaat en na KwaZulu-Natal trek op soek na 'n beter lewe. Maar die nuwe lewe is moeiliker as verwag en hy verval gou in 'n vernietigende siklus van vrees en haat. Hy bekeer hom egter later en word 'n vurige organiseerder van samekomste om te bid vir reën.
Leuven, Nederland
Leuven is ’n nedersetting in die munisipaliteit West Betuwe in die provinsie Gelderland in Nederland.
Neil Sandilands
Neil Joseph William Sandilands (gebore 1 Mei 1975) is 'n Afrikaanse akteur. Hy is bekend vir sy rol as Bart Kruger in die SABC2 se sepie 7de Laan en vir sy rol in kykNET se dramareeks Orion. Sy eerste internasionale blootstelling was met die rolprent Proteus waarin hy die rol van die gevaarlike 18de eeuse Nederlandse seevaarder speel wat op Robbeneiland aangehou was vir sodomie. Sandilands verwerf sy B.A.-graad in 1996 aan die Randse Afrikaanse Universiteit.
Judi Evans
Judi Evans (gebore 12 Julie 1964) is 'n Amerikaanse aktrise. Sy is bekend vir haar rolle in die rolprent Blood Runs Thick (2018) en in die televisiereekse Guiding Light (1952), Another World (1964), en Days of Our Lives (1965).
Bibron se erdslang
Die wyfie lê telkens tussen vyf en twaalf eiers wat binne 'n week uitbroei.
OK Go
OK Go is 'n musiekgroep vanuit Chicago, Illinois (VSA) wat tans in Los Angeles, Kalifornië (VSA) gebaseer is. Die groep bestaan uit Damian Kulash (voorsang en kitaar), Tim Nordwind (baskitaar en agtergrondsang), Dan Konopka (tromme en perkussie) en Andy Ross (synths, kitaar en agtergrondsang), laasgenoemde wat in 2005 by die groep aangesluit het om Andy Duncan te vervang.
Lede
Huidig
Voormalige
Toer musikante
Rundu
Rundu is die hoofstad en grootste stad van die Kavango-Oos-streek in die noorde van Namibië. Dit lê op die grens met Angola op die oewer van die Kavangorivier sowat 1 000 m bo seespieël. Rundu se bevolking groei vinnig. Die 2001-sensus het 36 964 inwoners getel; en vir die 2011-sensus het dit tot 63 430 geklim. Die burgemeester is Verna Mpingana Sinimbo (SWAPO).
Geskiedenis
In 1936 het dit die setel van die plaaslike goewerneur geword, aangesien dit Nkurenkuru as hoofstad van die Kavango-distrik vervang het. Die dorp het sedertdien gegroei tot 'n meertalige stad van die Kavango-streek, is nou vir Kawango-Oos en eers onlangs is sy amptelike status na dié van 'n dorp verander.
Sedert 1993 is die St. Mary's-katedraal die biskoplike setel van die Rooms-Katolieke Apostoliese Vikariaat van Rundu.
Politiek
Rundu word bestuur deur 'n dorpsraad wat sewe setels het.
Die 2015 plaaslike owerheid verkiesing is gewen deur SWAPO wat vyf setels (6 973 stemme) gekry het. Een setel elk het aan die plaaslike Rundu Concerned Citizens Association (1 043 stemme) en die All People's Party (APP, 973 stemme) gegaan. SWAPO het ook die 2020 plaaslike owerheidsverkiesing gewen, 3 548 stemme gekry en vier setels gekry. Een setel elk het gegaan aan die Rundu Concerned Citizens Association (863 stemme), die Rundu Urban Community Commission (386 stemme), en die Independent Patriots for Change (IPC), 'n opposisieparty wat in Augustus 2020 gestig is, wat 321 stemme gekry het.
Plekke
Baie van Rundu se inwoners woon in plakkershutte. In 2020 het die dorp 'n totaal van 18 219 van hierdie informele behuisingstrukture gehad, wat meer as 76 000 inwoners gehuisves het, meer as die mees onlangse (2011) sensus wat as totale bevolkingsyfer aangemeld is.
Die oudste huise in Rundu is in die Katutura-omgewing geleë. Hierdie huise is hoofsaaklik tweeslaapkamerhuise met groot agterplase al is dit langs die sentrale sakekern geleë.
Aan die westekant is Tutungeni, wat beteken "kom ons bou". Hierdie area was voorheen beset deur bestuurders van die wit-gedomineerde sakeplekke, maar nou is dit oop vir enige gewillige koper wat 'n stil woonbuurt benodig. Aan die ooste is Safari. Daar is die middelpryshuise wat in die 1970's gebou is.
Buite die formele voorstede simboliseer krotdorpe die vinnige verstedeliking van die dorp en hoë werkloosheidsyfers. Kehemu (Ghetto), Kaisosi (ook bekend deur die plaaslike bevolking as Cali), Sauyemwa (SA) en Ndama is die mees informele gebiede terwyl 'n vierde, Donkerhoek, vinnig besig is om formeel te word sedert die begin van die Saambou-veldtog in 1992.
Klimaat
Rundu het 'n warm semi-droë klimaat (Köppen: BSh), met warm somers en relatief matige winters (met warm dae en koue tot koel nagte). Alhoewel dit 'n warm semi-droë klimaat het, ervaar die gebied hoë daaglikse temperatuurvariasie gedurende die winter met gemiddelde hoë temperature op ongeveer 26 °C en gemiddelde lae temperature op 6 °C. Hierdie groot swaai in daaglikse temperatuur is meer algemeen in gebiede met koue semi-droë klimate. Gedurende die somer is die daaglikse temperatuurvariasie minder uitgesproke. Die gemiddelde jaarlikse neerslag is 568 mm, alhoewel in die 2010/2011 reënseisoen 757 mm gemeet is.
Ekonomie en infrastruktuur
Rundu Open Market is die bekendste en grootste ope mark in die dorp. Dit is in 1996 gestig deur samewerking tussen die regering van Namibië en die regering van Luxemburg.
Lughawe
Rundu-lughawe, meestal benut vir toerisme en vragvervoer, is 5 kilometer suidwes van die dorp geleë.
Onderwys en Kultuur
Rundu is die tuiste van baie houtsneekunstenaars en beskik oor 'n houtsnyersmark naby die ope mark. Verskeie plaaslike restaurante bedien tradisionele kos, insluitend mahangu, gemaalde neute, gestoofde vleis en vis uit die Okavangorivier.
Skole
Daar is vyf tersiêre instellings in Rundu, naamlik die Rundu Onderwyskollege, die Institute of Open Learning (IOL), die Rundu Vocational Training Centre, die Namibia College of Open Learning (NAMCOL) en Triumphant College. Die Universiteit van Namibië en Namibiese Universiteit van Wetenskap en Tegnologie handhaaf albei sentrums wat ondersteuning bied aan studente wat op afstand studeer. Daar is ses sekondêre skole in die dorp: Rundu Sekondêre Skool, Dr. Alpo Mbamba Sekondêre Skool, Dr. Romanus Kampungu Sekondêre Skool, Elias Neromba Senior Sekondêre Skool, Noordgrens, en Kamunoko Sekondêre Skool.
Gobabis
Gobabis is 'n dorp in die ooste van Namibië en die hoofsetel van Omaheke met 'n geskatte inwonertal van 19,100. Die burgemeester is Sila Bezuidenhoudt.
Ekonomie
Die voortgesette groei van Gobabis is hoofsaaklik te danke aan goedere wat vervoer word vanaf Botswana se myne na die Namibiese hawe van Walvisbaai, asook die invoer van verbruikersgoedere deur Namibië vanuit Gauteng in Suid-Afrika. Die vervoerroete wat bekend staan as die Trans-Kalahari-Grootpad, wat Namibië met Suid-Afrika en Mosambiek verbind, loop deur Gobabis in die rigting van Botswana. Gobabis is aan die Namibiese Spoorweë verbind. Die passasierstrein tussen Windhoek en Gobabis loop nie meer nie, iets wat deur die betrokkenes as jammerte beskou word. Die dorp het twee hospitale, klinieke, banke en winkelsentrums.
Die Legare-stadion is in die dorp geleë.
Onderwys
Gobabis is die tuiste van die Hoërskool Wennie du Plessis wat tot onafhanklikheid 'n Afrikaansmediumskool was. Toe die regering bepaal dat Engels leerders se onderrigtaal van gr. 4 af moet vervang, het dié skool noodwendig Engels geword. Afrikaanse ouers het daarom planne in werking gestel vir 'n privaatskool wat uitgeloop het op die opening van die Gobabis Gimnasium in Januarie 2000 met 67 leerders van gr. 8 tot 11 en ses onderwysers. In Januarie 2002 het 122 leerders aangemeld en op 2 Desember 2004 is die skool geregistreer om onderwys aan te bied van gr. 1 tot 12. Laerskoolonderwys het amptelik in Januarie 2005 begin. Hierdie skool bied egter net Afrikaansonderrig tot gr. 3, waarna die onderrigmedium Engels is.
Abraham van der Merwe
Dr. Abraham Johannes van der Merwe (13 April 1897, distrik Calvinia - 23 April 1978, Oranjezicht, Kaapstad) was een van die bekendste figure in die Nederduitse Gereformeerde Kerk, is vyf maal agtereenvolgens deur die Kaapse Sinode tot moderator verkies, was voorsitter van die eerste Algemene Sinode in 1962 en was op drie maande na 40 jaar lank leraar van die NG gemeente Kaapstad. Hy het hom ook onderskei as voorsitter van die sentrale feeskomitee van die Van Riebeeck-fees in 1952.
Kaapse predikant
Van der Merwe word in dieselfde jaar gelegitimeer, doen ’n paar maande lank hulpdiens in sy tuisgemeente en word daarna na die NG gemeente Kaapstad. Hy bly sy hele beroepslewe leraar van dié gemeente van sy bevestiging op 16 April 1926 tot en met sy aftrede op 30 Januarie 1966. Daarna bly hy in die Moederstad woon, maar ná ’n beroerte gaan sy gesondheid geleidelik agteruit en die laaste vyf en ’n half jaar van sy lewe onttrek hy hom aan die openbare lewe. Sy dood volg op nog ’n aanval in sy huis in die Kaapse voorstad Oranjezicht.
duimnael|links|380px|Dr. Abraham van der Merwe was voorsitter van die sentrale komitee wat die [[Van Riebeeck-fees in 1952 gereël het.]]
Kerkleier
Die Kaapse Sinode verkies hom die eerste keer in 1945 tot moderator en weer tydens die daaropvolgende vier sinodes sodat hy in 1962 tydens die konstituering van die eerste Algemene Sinode as voorsitter opgetree het. Van hom word gesê dat hy een van die voortreflikste voorsitters was wat die Kerk tot dusver opgelewer het en dat hy die groot gawe besit het om selfs in die mees gespanne situasie met ’n gevatte woord verligting te bring, sonder om iemand te kwets of om neer te daal van die hoë en waardige vlak waarop hy beweeg het.
Van der Merwe het in talle kerklike kommissies gedien. Hy was voorsitter van die Raad van die Kerke, van die Stellenbosse Kweekskool, 35 jaar lank aan die Bybelgenootskap verbonde en vir die eerste ses jaar van die instelling se bestaan voorsitter van die Nasionale Raad. Hy was 37 jaar lank voorsitter van die Hoërskool Jan van Riebeeck se skoolkomitee en 27 jaar lid van die Raad van die Universiteit van Kaapstad. In 1952 was hy voorsitter van die sentrale feeskomitee wat die driehonderdjarige bestaan van die volksplanting herdenk het. Vir sy diens aan die Kerk en breër gemeenskap ontvang hy nie minder nie as vier eredoktorsgrade.
Kritiese oordeel
regs|duimnael|320px|Dr. van der Merwe (links voor) en prof. [[H.B. Thom, rektor van die Universiteit van Stellenbosch, onderteken op 20 Februarie 1963 die ooreenkoms tussen die universiteit en die Kaapse Kerk ingevolge waarvan die Kweekskool by die universiteit ingelyf word as die fakulteit van teologie. Agter staan dr. J.D. Vorster, aktuarius van die Kaapse Kerk en prof. S.J. Pretorius, registrateur, wat die ooreenkoms medeonderteken het.]] Na sy dood skryf ds. H.C. Hopkins in sy lewenskets in die Jaarboek van die NG Kerke 1979: "Met sy forse gestalte, sterk persoonlikheid en welluidende stem, was hy ’n kragfiguur, ’n man van gesag en daarby met ’n helder insig, skerp intellek en buitengewone leierseienskappe geseën." Juis daarom het dit ds. Beyers Naudé verbaas dat Van der Merwe nie sterker leierskap aan die dag gelê het in die stormagtige tyd wat op die Cottesloe-kerkeberaad gevolg het nie. In sy outobiografie, My land van hoop, skryf Naudé: "Dr. A.J. van der Merwe was moontlik die heel sterkste figuur in die NG Kerk in daardie jare. Persoonlik is ek oortuig dat hy in die storms ná Cottesloe sterker moes gestaan het – hoekom hy nie teen Verwoerd standpunt in geneem het nie, weet ek nie." Hoewel Van der Merwe die Cottesloe-besluite na afloop van die beraad gesteun het, het hy voor die druk van die eerste minister, Nasionale Party en Broederbond geswig en dit uiteindelik verwerp. Op 4 November 1961 is hy op die Kaapse Sinode met ’n groot meerderheid tot moderator herkies, die laaste keer dat hy in dié amp sou dien. Dr. Frits Gaum skryf in die Christelike Kernensiklopedie oor Van der Merwe: "Hy het deur die jare ’n meer kritiese houding teenoor die destydse regeringsbeleid ingeneem as sommige van sy tydgenote. ’n Dissident was hy egter nie."
Khomas
Khomas is een van die 14 streke van Namibië. Die streek se naam is van die Khomas Hochland afgelei. Khomas se hoofstad en grootste stad is Windhoek. In die ooste grens Khomas aan Omaheke, in die noorde aan Otjozondjoepa, in die weste aan Erongo en in die suide grens dit aan Hardap. Die streek word gekenmerk as heuwelagtige met baie dale. Dit is ekonomies goed ontwikkel. Die Khomas-streek behels 4,5% van die grondgebied van Namibië maar het die hoogste bevolking van alle streke. Khomas is een van drie streke in Namibië wat nie 'n kuslyn of buitelandse grens het nie.
Politiek
Die goewerneur van Khomas Streek is Laura McLeod-Katjirua. Khomas is belangrik vir die verkiesings, aangesien byna 17% van die totale stemme in die 2004-verkiesing uit hierdie streek gekom het.
2004 parlementêre verkiesing
SWAPO het Khomas-streek met 'n wye meerderheid stemme gewen, alhoewel met 'n laer persentasie van die totale stem as nasionaal.
2015 plaaslike en streekverkiesings
In die plaaslike verkiesings van 2015 het Swapo al tien kiesafdelings gewen.
Ekonomie en infrastruktuur
Khomas het 100 skole met 73,302 studente.
Demografie
Volgens die 2001 Bevolkings- en Behuisingsensus het Khomas 'n bevolking van 250,262 (123,613 vroue en 126,648 mans of 102 mans vir elke 100 vrouens) met 'n jaarlikse groei van 4%. Die vrugbaarheidsyfer was 4,9 kinders per vrou. 93% Het in stedelike gebiede geleef, terwyl 7% in landelike gebiede gewoon het, en met 'n oppervlakte van 37,007 km2, is die bevolkingsdigtheid 6,8 persone per km2. 11% van die bevolking was onder 5 jaar oud, 18% tussen 5-14 jaar, 67% tussen 15-59 jaar en 4% 60 jaar en ouer. Die bevolking is verdeel in 58,580 huishoudings, met 'n gemiddelde grootte van 4.2 persone. 36% Van huishoudings het 'n vroulike hoof van die huis gehad, terwyl 64% 'n man gehad het. Vir mense 15 jaar en ouer was 61% nooit getroud nie, 24% getroud met sertifikaat, 3% getroud tradisioneel, 7% getroud met mekaar, 2% geskei of was weduwees.
Die mees algemene tale in die huis was Oshiwambo (37% van huishoudings), Afrikaans (24%), Nama/Damaras (13%) en Herero (9%). Ander tale wat in Khomas gevind word, is Engels, Duits, en ander Namibiese taalgroepe. Vir mense 15 jaar en ouer was die geletterdheidsyfer 94%. Wat onderwys betref, was 87% van die meisies en 86% van die seuns tussen die ouderdomme van 6-15 skool toe en van die 15 jaar en ouer het 76% skool verlaat, 12% was tans op skool en 8% het nooit bygewoon nie.
Huishoudings in Khomas verdien verreweg die hoogste gemiddelde jaarlikse inkomste teen N$ 47,407, goed bo die nasionale gemiddelde van N$ 17,198. Daar is baie beperkte bestaansboerdery in die streek, met slegs 0,4 persent van die bevolking betrokke by boerdery. 0,3 Persent van huishoudings neem diere aan. Windhoek akkommodeer die meeste van Namibië se ligte industrie en vervaardiging. Van die belangrikste is vleisverwerking, bottelering en inmaak, bierbrouery, plastiek en verkoeling. Die stad is ook Namibië se opvoedkundige, kommersiële en toerisme-hoofstad. In 2001 was die indiensnemingskoers vir die arbeidsmag (46% van die 15+) 71% in diens en 29% werkloos. Vir diegene wat 15 + jaar oud en nie in die arbeidsmag (50%) was nie, was 55% studente, 25% tuismakers en 20% afgetree, te oud, ens.
Onder huishoudings het 98% veilige water, 20% geen toiletgeriewe, 69% elektrisiteit vir beligting, 83% toegang tot die radio en 9% het hout of houtskool vir kook. In terme van huishoudings se hoof bronne van inkomste is 1% van boerdery verkry, 74% van lone en salarisse, 7% kontantgeld, 11% van besigheid of nie-boerdery, en 4% van pensioen.
Vir elke 1000 lewende geboortes was daar 53 vroulike kindersterftes en 54 mans. Die lewensverwagting by geboorte was 56 jaar vir vroue en 54 vir mans. Onder kinders jonger as 15, het 5% 'n ma verloor, 10% 'n pa en 1% is deur albei ouers gelaat. 4% van die hele bevolking het 'n gestremdheid, waarvan 22% dowes was, 44% blind, 11% het 'n spraakgestremdheid, 9% handgestremdheid, 15% beengestremdheid en 4% geestesongeskiktheid.
Martin Watt
Met sy terugkeer na Suid-Afrika het hy 'n deeltydse lektor in die Departement van Musiek aan die Universiteit van Pretoria geword waar hy in musiekteorie gedoseer het. Hier het hy in 1996 'n doktorsgraad verwerf. Van 1998 tot 2000 was hy 'n post-doktorale navorsingsvennoot aan dieselfde universiteit waar hy in historiese musikologie nagevors het. Hy was ook mede-redakteur van 'n voorgestelde Bloemlesing van Suid-Afrikaanse Kunsmusiek.
Van 2000 tot 2003 was hy 'n dosent in die Musiek-afdeling van die Skool vir Kunste aan die Universiteit van die Witwatersrand in Johannesburg waar hy in musiekteorie en -ontleding, die geskiedenis van musiek en algemene musiekkennis gedoseer het. In 2004 het hy 'n senior dosent aan die Noordwes-Universiteit in Potchefstroom geword waar hy in musiekteorie, komposisie en musiektegnologie gedoseer het. In 2004 was hy ook die enigste Suid-Afrikaanse lid van 'n pan-Afrikaanse paneel van kundiges wat 'n nuwe lied vir die Afrika-unie in Addis Abeba moes kies. In Mei 2007 was hy 'n gasdosent aan die Utrecht Conservatoire in Nederland. Sedert 2008 is hy 'n senior dosent in musiekteorie aan die Suid-Afrikaanse Kollege vir Musiek aan die Universiteit van Kaapstad.
Kingsburgh
Kingsburgh is 'n kusdorp, net suid van Durban, in die suide van KwaZulu-Natal, Suid-Afrika. Die dorp is deel van die eThekwini Metropolitaanse Munisipaliteit. Die N2 nasionale pad gaan aan die dorp se westekant verby, asook die R603 verbind hier vanaf Camperdown in die binneland.
Meditasie
Daar bestaan verskillende soorte meditasie in diverse tradisies. In die Christendom is meditasie die beskouing van 'n Bybelteks of 'n gebeurtenis uit die lewe van Jesus. Sedert die Middeleeue verbreed die term tot die insluiting van die beskouing van die natuur. Tydens die 16de eeu het meditasie ten doel om innerlike organisasie, omgang met God en dienswilligheid te skep. Onder die invloed van die Oosterse Herlewing ontstaan daar in die 20ste eeu hernieude belangstelling in stilte, konsentrasie en die verbreding van die bewussyn. Meditasie word deesdae veral as 'n ontspanningstegniek sonder geloofskonnotasies gebruik.
Daar bestaan twee soorte meditasie: voorwerpgerigte meditasie (om op 'n enkele voorwerp te fokus) en voorwerpvrye meditasie (om bloot aan niks te dink nie en die gedagtes totaal te ledig). Laasgenoemde meditasie word as 'n meer gevorderde vorm gesien en word nie vir beginners aanbeveel nie.
Shinkansen
Die Shinkansen (新 幹線) is 'n groot netwerk hoëspoedspoorlyne wat deur vier Japan Railways Group maatskappye in Japan bedryf word. Die netwerk, wat die modernste ontwerpe van hoëspoedtreine dra, het begin met die Tōkaidō Shinkansen (515.4 km, 320.3 myl) in 1964, is deurlopend uitgebrei en bestaan tans uit 2 616 km (1 625 myl) se lyne met 'n maksimumspoed van 240-320 km/h (150-200 mpu), 283.5 km (176.2 myl) van Mini-Shinkansen lyne met 'n maksimum snelheid van 130 km/h (80 mpu), en 10.3 km (6.4 myl) se sylyne met Shinkansen dienste.
Die netwerk verbind die meeste groot stede op die eilande van Honsjoe en Kyushu, met die konstruksie van 'n verbinding na die noordelike eiland Hokkaido byna voltooi. Die bynaam "bullet train" word soms in Engels gebruik vir hierdie hoëspoed treine.
Prestasies en statistiek
Die maksimum bedryfspoed is 320 km/h (200 mpu) (op 'n 387.5 km gedeelte van die Tōhoku Shinkansen). Toetsritte het wel 443 km/h (275 mpu) behaal op konvensionele spoorlyn in 1996, en 'n wêreldrekord van 603 km/h (375 mpu) vir maglev treine in April 2015.
Die Tokaido Shinkansen is die wêreld se besigste hoëspoed spoorlyn. Dit vervoer 151 miljoen passasiers per jaar (Maart 2008) [5] en het meer passasiers vervoer (meer as 5 miljard, hele netwerk oor die 10 miljard) as enige ander hoëspoedlyn in die wêreld. Tussen Tokio en Osaka, die twee grootste metropole in Japan, loop tot dertien treine per uur met sestien waens elk ('n 1323-sitplek kapasiteit) in beide rigtings met 'n minimum van drie minute tussen treine. Hoewel grootliks 'n langafstandvervoerstelsel, bedien die Shinkansen ook pendelaars wat vanaf afgeleë stede werk toe reis in die metropolitaanse gebiede.
Japan se Shinkansen-netwerk het die hoogste jaarlikse passasiersgetalle ('n maksimum van 353 miljoen in 2007) van enige hoëspoed-spoornetwerk tot 2011, toe China se hoëspoed-spoornetwerk dit oortref het met 370 miljoen passasiers per jaar.
Sugarplum Fairy
Sugarplum Fairy is 'n musiekgroep vanuit Borlänge, Swede. Sugarplum Fairy is in 1998 deur Victor en Carl Norén en Kristian Gidlun gestig. Die groepslede het die groepsnaam van 'n Beatles-snit, "A Day in the Life", geneem waar John Lennon die liedjie intel deur "sugar-plum-fairy, sugar-plum-fairy" te sê.
Die groep het verskeie demo's vrygestel voordat hulle 'n platekontrak in 2004 met EMI Records losgeslaan het en die EP, Stay Young, tot positiewe ontvangs vrygestel het. Hul eerste vollengtealbum, Young & Armed, is op 29 September 2004 vrygestel en die eerste enkelsnit daarop was "Sweet Jackie". Die groep het druk deur Swede, Japan en Duitsland getoer en hul debuutalbum in verskillende weergawes in beide Japan en Duitsland vroeg in 2005 vrygestel. Hul tweede vollengteateljeealbum, First Round First Minute, wat die treffer "She" bevat, is in 2006 uitgereik.
Die twee sangers in die groep is broers van Gustaf Norén, voorsanger van Mando Diao.
Ramsgate
Ramsgate is die naam van die volgende plekke:
SV Eintracht Nordhorn
SV Eintracht Nordhorn is 'n Duitse sportklub uit Nordhorn in die deelstaat Neder-Sakse, veral bekend vir sy sokkerafdeling.
Die klub is in 1945 na die Tweede Wêreldoorlog opgerig as SV 45 Nordhorn en in 1947 is die huidige naam aangeneem.
Izabella St. James
Izabella St. James (gebore 25 September 1975) is 'n Amerikaanse aktrise. Sy is bekend vir haar rolle in die rolprente Thunder Over Reno (2008), Ninja Cheerleaders (2008), en The Life and Crimes of Doris Payne (2013), en in die televisiereeks The Surreal Life (2003).
Lawrensium
Lawrensium, ook eka-lutesium genoem, is 'n radioaktiewe sintetiese element in die periodieke tabel met die simbool Lr en atoomgetal 103. Die stabielste isotoop daarvan is 262Lr, met 'n halfleeftyd van ongeveer 4 ure. Lawrensium word uit Kalifornium gesintetiseer en het geen bekende gebruike nie.
SV Eintracht Nordhorn
Van 1955 tot 1959, sowel as in 1962, het die klub in die Oberliga Noord gespeel, destyds die hoogste klas. In 1962 het die klub egter laaste in die liga geëindig en dus nie vir die nuwe Bundesliga, wat die volgende seisoen ingestel is, gekwalifiseer nie.
Lawrensium
Merkbare kenmerke
Die voorkoms van hierdie element is onbekend, dit is egter waarskynlik silwerig-wit of grys en 'n metaal. As genoegsame hoeveelhede lawrensium vervaardig sou word, sou dit 'n stralingsgevaar inhou. Baie min is bekend oor die chemiese eienskappe van die element maar aanvanklike werk op 'n paar atome dui aan dat dit soortgelyk aan die aktiniede optree.
SV Eintracht Nordhorn
Benewens sokker bied die klub ook vlugbal, tennis, basketbal en tafeltennis.
Lawrensium
Merkbare kenmerke
Element 103 is 'n d-blok-element analoog aan lutesium en daarom word dit al hoe meer saam met ander d-blok elemente in die oorgangsmetaal chemiese reeks geplaas, maar dit word steeds saam met die aktiniede in die periodieke tabel gegroepeer.
Geskiedenis
Lawrensium is deur Albert Ghiorso, Torbjørn Sikkeland, Almon Larsh en Robert M. Latimer op 4 Februarie 1961 by die Berkeley Radiation Laboratory (nou die Lawrence Berkeley National Laboratory genoem) op die University of California, Berkeley kampus ontdek. Dit is vervaardig deur 'n 3 milligram teiken wat uit drie kalifornium-isotope bestaan het met boron-10 en boron-11 ione in die Heavy Ion Linear Accelerator (HILAC) te bombardeer.
Die transmutasiekerne word elektries gelaai, met 'n heliumatmosfeer gestuit en op 'n dun kopervervoerband versamel. Die band word daarna geskuif om die versamelde atome voor 'n aantal vastetoestand detektors te plaas. Die Berkeley-span het rapporteer dat die isotoop 257103 op die manier waargeneem is en verval het deur 'n 8.6 MeV alfa-deeltjie met 'n halfleeftyd van 4.2 sekondes vry te stel.
Linda Evans
Linda Evans (gebore 18 November 1942) is 'n Amerikaanse aktrise. Sy is bekend vir haar rolle in die rolprente Beach Blanket Bingo (1965) en Mitchell (1975), en in die televisiereekse Dynasty (1981) en Dynasty: The Reunion (1991).
Lawrensium
Geskiedenis
In 1967 het navorsers in Dubna, Rusland gerapporteer dat hulle nie daarin kon slaag om 'n alfa uitsaaier met 'n halfleeftyd van 4,2 sekondes as 257103 kon bevestig  nie. Die toekenning is intussen verander na 258Lr of 259Lr. Elf isotope van element 103 is gesintetiseer met 262Lr wat die langste oorleef het met 'n halfleeftyd van 216 minute (dit verval na 256No. Die isotope van lawrensium verval via alfa-emissie, spontane kernsplitsing en elektronvangs (gerangskik van die mees algemene na die mins algemene tipes).
Die oorsprong van die naam, wat deur die American Chemical Society verkies word, is 'n verwysing na Ernest O. Lawrence, uitvinder van die siklotron. Die simbool Lw is aanvanklik gebruik maar in 1963 is dit verander na Lr. In Augustus 1997 het die International Union of Pure and Applied Chemistry (IUPAC) die naam lawrensium en simbool Lr tydens 'n vergadering in Geneva bekragtig Unniltrium (IFA:, simbool Unt) is soms tot op die stadium as 'n tydelike, sistematiese elementnaam gebruik.
Digitale televisie
Beeld- en klankseine word al sedert enkele jare in digitale vorm geproduseer en verwerk, en in talle lande word televisie- en radiokanale reeds as digitale programme uitgesaai. Die belangrikste digitale standaarde is
Verbruikers benodig 'n dekodeerder wat digitale datstrome weer na analoë video- en klankseine kan omskakel en tans in moderne televisiestoetelle, DVD-opnemers en ander oudio- en videotoestelle ingebou word. Ouer televisietoestelle kan digitale televisieprogramme deur middel van 'n eksterne dekodeerderboks ontvang. Behalwe vir digitale kabeltelevisie word skottels (DVB-S) of antennes (DVB-T/DTTV) benodig. Ou aardgebonde antennes is steeds geskik vir die ontvangs van digitale aardgebonde televisiekanale of het net 'n klein modifikasie nodig.
Net soos ander lande het ook Suid-Afrika se aardgebonde televisie ter geleentheid van die 2010-Sokker-Wêreldbekertoernooi in November 2008 na die digitale standaard DVB-T/DTTV oorgeskakel, alhoewel daar 'n oorgangsfase is waartydens sowel analoë asook digitale uitsendings beskikbaar gestel word.
Digitale televisie behels nie noodsaaklik beter beeld- en klankgehalte nie, maar verskaf in die algemeen en veral in sy aardgebonde vorm 'n beter televisie-ontvangs in gebiede wat vanweë hulle landskapsvorm (byvoorbeeld heuwelagtige streke) of digte bebouing waar televisiekykers met analoë uitsendings dikwels inmenging of spookbeelde ervaar het.
Digitale televisie verskaf daarnaas multikanaaltoegang aan almal, selfs aardgebonde kykers, net soos wye-skermbeelde, ruimte- of stereoklank van hoë gehalte, elektroniese programgidse en hoë-resolusie-televisie.
Digitale standaarde en uitsaaitegnologie
Die meeste digitale televisiestandaarde behels datakompressie, dit wil sê die oorspronklike digitale seine kan geanaliseer en aangepas word voordat hulle uitgesaai word om aan verskillende kwaliteitsvereistes te voldoen: Die oordragsnelheid, wat in bisse per sekonde gemeet word, kan byvoorbeeld vir 'n televisie-rolprent of rugby-wedstryd met sy snelle bewegings verhoog word, terwyl 'n televisie-onderhoud net 'n relatief klein bandwydte nodig het. Hoe laer die oordragsnelheid word, hoe meer artefakte of klein beeldsteurings word sigbaar.
Die mees gebruiklike datakompressie-standaard, wat vir beeld- en klankseine beskikbaar is, is MPEG. Die verskillende MPEG-kodes kan sowel vir die uitsaai asook die stoor van digitale gegewens gebruik word. Die gewilde MP3-klankformaat baseer net soos die meeste DVD-standaarde op MPEG. Die huidige digitale televisiestandaarde DVB-S (satelliet), DVB-T (aardgebonde televisie), DVB-C (kabeltelevisie), DVB-H (selfoon) en DVB-IPTV (internettelevisie) baseer almal op die MPEG-2-standaard.
Danksy die digitale uitsaaitegnologie kan bestaande televisieprogramme met 'n groot verskeidenheid bykomende dienste soos uitgebreide teleteks, elektroniese programgidse, outomatiese erkenning van kanale en baie ander gekombineer word. Die sogenaamde Triple-Play behels die gelyktydige beskikbaarstelling van televisie, radio en internet via dieselfde digitale standaard soos byvoorbeeld digitale kabeltelevisie.
Digitale uitsaaistandaarde bied baie voordele danksy hulle tegniese versoenbaarheid met rekenaarstelsels, veral ten opsigte van die oordrag en ontvangs, stoor, bewerking, wysiging of verdere verspreiding van gegewens. Vanweë die laer uitsaaikoste wat aan digitale televisie verbonde is ('n digitale televisiekanaal benodig net 'n tiende tot vyfde van die bandwydte wat 'n analoë kanaal sou benodig) kry ook kleiner aanbieders toegang tot nasionale of internasionale gehore. Groter uitsaaikorporasies of privaat televisiemaatskappye kan hul programaanbod eweneens teen lae koste met bykomende kanale uitbrei.
Alice, Oos-Kaap
Geskiedenis
Die sendingstasie is na die Sesde Grensoorlog prysgegee en die eerste skool is eers in 1841 ná die heropening gebou. Die geboue is egter tydens die Sewende Grensoorlog opgekommandeer en in 'n fort omskep. Ná die vrede van 1847 is 'n behoorlike fort op die oostelike oewer van die rivier gebou.
In 1867 het Jane Elizabeth Waterston, Suid-Afrika se eerste vrouedokter, hier begin werk as 'n onderwyseres.
In 1981 het dit deel van die onafhanklike tuisland Ciskei geword en moes nie-swartes dit verlaat.
Distrik
Daar word wol, sybokhaar, beesvleis, melk, sitrusvrugte, tabak en hout gelewer in die distrik. Die Universiteit van Fort Hare is opgerig waar die militêre fort in die 19de eeu op die oewers van die Tyhumerivier gebou is.
Nadsat
Nadsat is ’n sleng met Russiese invloede wat die Engelse skrywer, taalkundige en komponis Anthony Burgess geskep het vir sy boek A Clockwork Orange.
Beskrywing
Nadsat is die taal wat ’n klomp jeugdiges in die futuristiese boek praat. Die anti-held en verteller, Alex, gebruik dit in die eerste persoon om die storie aan die leser te vertel. Hy gebruik dit ook om met ander karakters te praat soos sy "droogs" (vriende), ouers, slagoffers en enige gesagsfiguur waarmee hy te doen kry.
Die meeste van die woorde kom direk uit Russies, maar daar is ook Cockney-invloede, woorde van onbekende oorsprong en woorde wat Burgess self uitgedink het. Sommige is amper kinderlike Engels soos "eggyweg" en "appy polly loggy" (egg en apology) of gewone Engelse sleng soos sod en snuff it. Die naam van die taal Nadsat is gebaseer op die Russiese agtervoegsel -надцать, wat "-tien" (Engels: -teen, wat ook op "tiener" dui) beteken in die Russies getalle 11-19, bv. шестнадцать; sestien, sixteen.
Nadsat is geen geskrewe taal nie, maar eerder die transkripsie van ’n gesproke taal. Om die effek te versterk, is die Russiese woorde losweg getranskribeer sodat dit moet lyk soos Engelse slengwoorde. Burgess maak ook gebruik van woordspelings: Die Russiese woord goed (хорошо; chorosjo of horosho) is byvoorbeeld in Nadsat "horrorshow".
Al die Nadsat-woorde is konkreet of half-abstrak. Wanneer Alex oor filosofiese onderwerpe praat, gebruik hy gewone Engels. Dit dui waarskynlik op ’n gebrek aan diepsinnigheid in sy denke. Die verskil tussen die manier waarop Alex met sy vriende praat en "gewone" Engels dui ook op die kloof tussen oud en jonk.
Doel van Nadsat
Burgess, wat baie tale gepraat het en lief was vir taal in al sy vorme, het geweet sleng verander voortdurend en dat as hy die sleng van daardie tyd gebruik, die boek vinnig "verouderd" sou raak. Sy gebruik van Nadsat was hoofsaaklik pragmaties: Hy wou hê sy verteller moet ’n unieke stem hê wat tydloos sou bly en terselfdertyd wou hy Alex se onverskilligheid teenoor sy gemeenskap se norme oordra en suggereer dat jeugdige subkultuur onafhanklik van die res van die gemeenskap bestaan.
In A Clockwork Orange is die jeugneigings van Burgess se tyd afwesig; so suggereer hy blykbaar dat die Britse jeug na die Russiese kultuur kyk vir inspirasie. Hy lewer dalk ook kommentaar op die sinloosheid van jeugkultuur en illustreer met Nadsat die uitersters waartoe mense wat dit gebruik, sal gaan om te identifiseer met wat ook al "in" is op ’n spesifieke tydstip.
Die rolprent
Stanley Kubrick, wat die boek verfilm het, was bang dat die rolprent deur die gebruik van Nadsat bederf sou word, maar die prent het gehelp dat Nadsat ’n kultuurverskynsel geword het.
Jeanne Zaidel-Rudolph
Jeanne Zaidel-Rudolph (OIB) (gebore 9 Julie 1948) is 'n Suid-Afrikaanse komponis, pianis en dosent. Sy was die eerste vrou wat in Suid-Afrika 'n doktorsgraad in musiekkomposisie verwerf het.
Opleiding
Zaidel-Rudolph is in Pretoria gebore en het op vyfjarige ouderdom begin klavier speel. Sy het onder Stefans Grové en andere aan die Universiteit van Pretoria gestudeer. Daarna het sy ook aan die Royal College of Music in Londen gestudeer waar sy opleiding in komposisie van John Lambert en Tristram Carey ontvang het. Nadat sy die Hongaarse komponis György Ligeti ontmoet het, is sy genooi om onder hom in Hamburg te studeer. Ligeti se gebruik van kontrapunte en toonkleur het Zaidel-Rudolph grootliks beïnvloed.
Zaidel-Rudolph het ook gespesialiseer in klavieruitvoering; haar onderwysers het Goldie Zaidel, Philip Levy en Adolph Hallis in Suid-Afrika en John Lill in Londen ingesluit. Zaidel-Rudolph het na Suid-Afrika teruggekeer en het die eerste vrou in die land geword wat 'n doktorsgraad in Komposisie verwerf het. Dit was in 1979 aan die Universiteit van Pretoria onder Stefans Grové.
Loopbaan
Zaidel-Rudolph se komposisies dek die meeste musikale genres en wissel van grootskaalse simfonie- tot kamer-, koor-, ballet-, rock-opera-, rolprent- en solo instrumentale musiek. Haar werke word gereeld in Afrika, Europa en Amerika uitgevoer. Zaidel-Rudolph het ook 'n groot bydrae gelewer tot Joodse musiek in Johannesburg.Sy het 'n noue verbintenis met die Sydenham-Highlands Noord-Hebreeuse Gemeente waarvan die mannekoor baie van Zaidel-Rudolph se komposisies uitgevoer het.
Zaidel-Rudolph werk sedert 1975 aan die Skool vir Musiek aan die Universiteit van die Witwatersrand, waar sy 'n professor in komposisie is.
Paulpietersburg
Paulpietersburg is 'n dorp in die noorde van KwaZulu-Natal, Suid-Afrika. Die dorp het 'n bevolking van 1 859 in 2011 gehad en is genoem na Paul Kruger en Piet Joubert.
Geskiedenis
Paulpietersburg, saam met Vryheid en Utrecht, was eens op 'n tyd by die Zuid-Afrikaansche Republiek ingelyf. Paulpietersburg was ook op 'n tyd by Zoeloeland ingelyf. Die dorp is in 1888 deur HJ Maarschalk opgemeet as deel van die Zuid-Afrikaansche Republiek. Die oorspronklike naam was Paulpietersrust. Dié naam is later na Paulpietersdorp verander en in 1896 na Paulpietersburg. Met die uitbreek van die Tweede Vryheidsoorlog was daar 20 gesinne in die dorp. Die dorp is na die oorlog by KwaZulu-Natal ingelyf. Die dorp het in 1958 munisipale status behaal.
Distrik
Die distrik is 1 414 km2 groot en waterryk met reënval van tot 1 000 mm per jaar. Gemengde boerdery word beoefen – vleis- en melkbeeste, mielies, sorghum, grondbone en peulplante. Daar is ook groot bloekom-, denne- en wattelplantasies in die distrik.
Geografie
Die dorp lê op die oostelike rand van die Drakensbergeskarp. Die Makateeskop (1 737 m) in die weste en Dumbe (1 526 m) in die suidooste oorheers die omgewing. Dumbe is afgelei van die Zoeloewoord madumbe wat die Zoeloenaam is vir 'n aartappelagtige knol wat op die berg verbou is.
Ramsgate, KwaZulu-Natal
Ramsgate is 'n kusdorp in die suide van KwaZulu-Natal, Suid-Afrika. Die naam Ramsgate is afkomstg van die plaas met dieselfde naam by die mond van die Bilanglolorivier. Dié naam is op sy beurt afkomstig van Ramsgate, noord van Dover van die kus van Kent, Engeland.
Die eerste persoon wat hom hier gevestig het was Paul Buck, 'n skilder en vioolmaker wat vir hom 'n huis aan die niemandslandkant van die rivier gebou het in 1922. Mettertyd het meer en meer geesgenote en swerwers hulle by Buck gevoeg wat gelei het tot die ontstaan van 'n vakansieoord.
Die N2 nasionale pad gaan naby die dorpie verby.
Châteauneuf-du-Pape
Châteauneuf-du-Pape is 'n dorp in die Suid-Franse département Vaucluse in die administratiewe gewes Provence-Alpes-Côte d'Azur met 'n oppervlak van 25,85 vierkante kilometer en 2 116 inwoners (2008). Die dorp lê teen 'n hoogte van 120 meter bo seevlak tussen Avignon en Orange, sowat twee kilometer van die Rhône af.
Die naam van die dorp, wat letterlik die "nuwe kasteel van die Pous" beteken, verwys na die verskuiwing van die pouslike hoofkwartier na Avignon in die 14de eeu en in die besonder na die somerkasteel, wat in die dorp Calcernier deur die Pous opgerig en waarna die dorp later vernoem is.
Die Pous het ook die eerste wingerde in die omgewing laat aanplant, en vandag is Châteauneuf-du-Pape nog steeds een van die belangrikste wynstreke in die suidelike Rhônevallei.
Geskiedenis
Die eerste historiese verwysing na die dorp, wat destyds Castro Novo genoem is, dateer uit die jaar 1094. Die term Castrum (of Castro) het destyds na 'n versterkte dorp verwys, sodat die naam letterlik as "nuwe versterkte dorp" vertaal moet word.
In 1157 het keiser Frederik Barbarossa die skenking van die buurdorp Bédarrides en sy omgewing van 908 aan die biskop van Avignon erken. In 1213 is die dorp Châteauneuf Calcernier genoem, wat tot by die jaar 1893 as amptelike naam gebruik is en na die beduidende kalkontginning in die gebied verwys het.
Met die verskuiwing van die pouslike hoofkwartier na Avignon begin die bloeitydperk van die dorp. Pous Johannes XXII, 'n gewese biskop van Avignon, het omtrent 1318 met die bou van 'n somerkasteel in Châteauneuf begin, wat eers in 1333 voltooi is. Die kasteel is tydens die godsdiensoorloë van die 16de eeu verwoes.
Die biskoppe van Avignon het hulle somerkasteel verskeie kere laat herstel, maar sedert die 18de eeu nie meer belang in die gebou gestel nie en dit aan die Ierse baron Jean de Power verpag.
In 1793 is Châteauneuf, wat voorheen deel uitgemaak het van die onafhanklike gebied van die biskoppe en aartsbiskoppe van Avignon, by Frankryk ingelyf.
Geografie en klimaat
Die wynstreek bestaan hoofsaaklik uit klipgruisterrasse, wat in die Ystydperk gevorm is. Kenmerkend is die groot klipgruisstene, wat met rooi, sanderige klei vermeng is en die warmte, wat hulle bedags gestoor het, snags aan die wynstokke lewer. 'n Aantal goeie liggings het egter sanderige grond.
Die klimaat is baie warm en droog. Daar is 'n gemiddelde 2 800 sonskynure per jaar en 620 millimeter se reënval. Die Mistralwind waai sowat 130 dae per jaar en droog die druiwe selfs ná 'n swaar reën vinnig.
Wynbou
Die Châteauneuf-du-Pape, 'n wyn van oorsprong van die wynstreek Rhône, is een van die beduidendste rooiwyne van Frankryk en die belangrikste in die suidelike Rhônevallei. Die wynstreek van Châteauneuf-du-Pape strek oor meer as 3 000 hektaar se heuwelagtige terrein. Kenmerkend is die groot stene, wat die warmte van die son stoor en sodoende vermoedelik die rypwording van die druiwe bespoedig.
Die kultivar Grenache aard besonder goed in die gebied en lewer wyne met 'n lae suurgehalte en hoë alkoholinhoud op. Die kleur en tanniengehalte hang van twee faktore af: Die aandeel van donker, tannienryke kultivars soos Syrah en Mourvèdre en die fermentasieproses, wat met of sonder byvoeging van druiwe en stele plaasvind. Altesaam dertien kultivars is toegelaat.
Die Châteauneuf-du-Pape is 'n medium-swaar droë rooiwyn met intense geure van vrugte, veral kersies, en speserye, wat saam met rooivleis, wildsvleis en kaas bedien kan word. Die wyn kan 'n aantal jare gestoor word. Die meeste wyne kan oor 'n tydperk van tenminste tien jaar uitgebou word, eersteklaswyne selfs dekades lank.